
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Ioan Mircea Paşcu,



Preşedintele Comisiei pentru apărare, ordine publică



şi siguranţă naţională

AVIZ

asupra proiectului de Lege privind aprobarea Ordonanţei de urgenţă a Guvernului nr. 53/1999 privind  aprobarea intrării pe teritoriul României şi acordarea statutului de refugiat  unor persoane din Republica Federală Iugoslavia



Biroul permanent al Camerei Deputaţilor a transmis, cu adresa nr. 147 din 3 mai 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind aprobarea Ordonanţei de urgenţă a Guvernului nr. 53/1999 privind  aprobarea intrării pe teritoriul României şi acordarea statutului de refugiat  unor persoane din Republica Federală Iugoslavia.



În şedinţa din 12 mai 1999, comisia a analizat proiectul de lege şi a hotărât, cu majoritate de voturi, să îi acorde aviz favorabil, cu următorul amendament:



Amendament admis:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 5 – “Având în vedere posibilităţile reduse ale rezervei bugetare pentru asigurarea condiţiilor de cazare şi hrănire a persoanelor refugiate, Guvernul României propune Parlamentului adoptarea unui apel către toate organismele internaţionale cu competenţă  în materie pentru acordarea prin Ministerul de Interne a asistenţei financiare, în cuantum de 4 milioane dolari SUA”.
	    Domnul deputat Wittstock Eberhard-Wolfgang a propus eliminarea art. 5.

    Amendamentul a fost admis de membrii comisiei cu unanimitate de voturi.
	    Prevederea de la art. 5 nu face obiectul proiectului de lege, Guvernul trebuie să se adreseze el însuşi, în cadrul prerogativelor pe care le are, organismelor internaţionale competente în materie de refugiaţi pentru a obţine sprijin financiar de la acestea.


PREŞEDINTE,

Marţian Dan

